

**О Б Щ И Н А С Т А Р А З А Г О Р А**

Изх. № 10-11-790/25.01.2017 г.

**Относно:** процедура по чл. 18, ал. 1, т. 12 от Закона за обществените поръчки - публично състезание, с предмет: ***„Избор на изпълнител за предоставяне на услуга по организация и провеждане на обмен в чужбина на група младежи от Младежки център Стара Загора и обучително посещение на екипа по проект BG 06-101 „Международен младежки център за работа с деца и младежи в риск в град Стара Загора“, финансиран по ФМ на ЕИП“***

**УВАЖАЕМИ/А ГОСПОДИН/Г - ЖО,**

Във връзка с постъпили в Общинска администрация Стара Загора запитвания от относно горепосочената процедура, Ви давам следните разяснения:

**ВЪПРОС 1:** Моля за уточнение във връзка с обществената поръчка за самолетни билети за Осло. В техническата спецификация е записано, че Изпълнителят изплаща дневни командировъчни пари на всеки участник /младеж или член на екипа на проекта/ в размер съгласно Наредба за служебните командировки и специализации в чужбина, в сила от 01.07.2004 г., приета с ПМС № 115 от 03.06.2004 г.

Моля да обясните как ще се изпащат командировъчните и защо се изплащат от Изпълнителя, след като ние не командироваме участниците?

 **ОТГОВОР 1**: Изпълнителят ще изплати стойността на дневни командировъчни пари на всеки участник в размер съгласно Наредба за служебните командировки и специализации в чужбина, в сила от 01.07.2004 г., приета с ПМС № 115 от 03.06.2004 г., преди отпътуването по банков път по представени лични банкови сметки на лицата описани в командировъчната заповед, като в последствие Община Стара Загора възстановява стойността, след представена фактура.

**ВЪПРОС 2:** В документацията в раздела за Критерии за подбор в изискванията, които се отнасят до техническите и професионалните способности, е описано че:

Участникът следва да е изпълнил идентични или сходни с предмета на поръчката дейности (услуги) /една или повече/ през последните 3 години, считано от датата посочена като краен срок за получаване на оферти.

\*\*\* Под „сходни с предмета на поръчката“ следва да се разбират дейности (услуги), свързани с предоставяне на услуги по организиране на посещения чужбина на групи от пътници.

Въпрос 2.1 – моля да конкретизирате дали тези услуги трябва да са били предоставяни само по една поръчка/към един клиент/ към едно дружество, или може да се приеме за валидно за достатъчно доказателство и съвкупност от услуги сходни с предмета на поръчката, но предоставяни на различни клиенти/компании?

Въпрос 2.2 – моля да конкретизирате под групи, какво ще се счете за вярно /достатъчно като доказателство/ в конкретния случай. Групи с размера заложен в поръчката /а именно 40 човека / или групи по смисъла на минималната бройка хора заложена в политиката на авиокомпания или хотел?

**ОТГОВОР 2:**

**Отговор 2.1** Възложителят ще приеме за изпълнено изискването, в случай че участника е предоставял услугата и към един клиент или към различни клиенти/компании.

**Отговор 2.2** Възложителят ще приеме за изпълнено изискването, когато участникът е изпълнил услуги по организиране на посещения чужбина на групи от пътници, по смисъла на минималната бройка хора заложена в политиката на авиокомпания или хотел.

**ВЪПРОС 3:** В документацията в раздела за Критерии за подбор в изискванията е упоменато, че:

Преди сключване на договор за обществена поръчка, възложителят изисква от участника, определен за изпълнител, да представи списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената доставка или услуга.

Моля да конкретизирате, какво точно ще възприемете като доказателство за извършената доставка или услуга?

**ОТГОВОР 3:** Възложителят щеприеме като доказателство за извършената услуга, всеки документ доказващ точното и качествено изпълнение на услугата/ите описани в списък на доставките или услугите, които са идентични или сходни с предмета на обществената поръчка, с посочване на стойностите, датите и получателите, съгласно чл. 64, ал. 1, т. 2 от ЗОП.

**ВЪПРОС 4:** В проект договора в раздел IV. ПРАВА И ЗАДЪЛЖЕНИЯ НА ИЗПЪЛНИТЕЛЯ, в Чл.7. (2) При извършване на услугата ИЗПЪЛНИТЕЛЯТ се задължава - 6. Да направи за своя сметка медицинска застраховка на участниците в пътуването - на каква стойност трябва да е застраховката?

**ОТГОВОР 4:** Медицинската застраховка на участниците в пътуването следва да бъде на стойност 5 000 евро за участник.

**ВЪПРОС 5:** В проект договора в раздел V. ПРАВА И ЗАДЪЛЖЕНИЯ НА ВЪЗЛОЖИТЕЛЯ, в Чл.9. ВЪЗЛОЖИТЕЛЯТ е длъжен - 6. да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 5 дни от датата на узнаване.

Моля да уточните, ако тези 5 дни попадат в анулационните срокове за начисляване на неустойки от хотелите и авиокомпаниите, за коя от страните по договора ще остане задължение да изплати наложените глоби и неустойки?

 **ОТГОВОР 5**: Задължението да изплати наложените глоби и неустойки от хотелите и авиокомпаниите е за сметка на Изпълнителя.

**С уважение, (П.П)**

**ЖИВКО ТОДОРОВ**

Кмет на Община Стара Загора